Chr M Østergaardsvej 4

8700 Horsens

Cvr.nr. 29189889

Sagsnr. 82.02.00-G10-53-23

Dato: 12. januar 2026

T I L B U D

Undertegnede

tilbyder hermed Horsens Kommune at købe det i punkt 2 anførte areal for ___________________kr. inkl. moms, på de i nedenstående købsaftale anførte vilkår svarende til en pris pr. m2 på ___________________kr.

Hvis tilbuddet udgør 200.000 kr. ekskl. moms eller mere, vil sælgers accept af tilbuddet forudsætte, at Byrådet i Horsens kan godkende tilbuddet. Byrådet behandler indkomne tilbud på det førstkommende byrådsmøde efter udbudsfristens udløb.

Købers tilbud bortfalder, hvis ikke Byrådet for Horsens Kommune har godkendt det senest 2 måneder efter tilbudsgivers underskrift af nærværende tilbud og købsaftale. Derudover bortfalder tilbuddet i sin helhed, hvis Byrådet afviser tilbuddet.

Købers overtagelse af arealet vil i øvrigt ske på følgende vilkår:

K Ø B S A F T A L E

PARTERNE

Underskrevne	Horsens Kommune

Chr M Østergaardsvej 4

8700 Horsens

Cvr.nr. 29189889

(herefter benævnt sælger)

og

__________________________

___________________________

______________________________

(herefter benævnt køber)

bekræfter med vores underskrift at vi har aftalt, nedenstående vedrørende købers overtagelse af det i punkt 2 nævnte areal.

AREALET

Ved denne aftale overdrager sælger ca. 1.282 m2, af matr.nr. 10l Egebjerg By, Hansted (herefter benævnt arealet) til køber. Arealets placering fremgår af bilag 1.

KØBESUM

Købesummen udgør opgøres således:

Købesummen	____________	kr.

Købesummen forfalder til betaling senest pr. overtagelsesdagen.

Manglende rettidig betaling anses for en væsentlig misligholdelse af aftalen. Hvis sælger vælger at hæve aftalen, skal køber erstatte sælger de tab sælger måtte lide som følge af købers misligholdelse af aftalen.

Senest 2 uger før overtagelsesdagen sender sælger faktura til køber. Ved denne faktura faktureres købesummen og de beløb køber i øvrigt skal betale se punkt 5. Fakturaen forfalder til betaling 8 hver dage før overtagelsesdagen.

Saldo iht. fakturaen overføres til den heri nævnte konto.

OVERTAGELSESDAG

Medmindre parterne skriftligt aftaler andet overtager køber arealet den 1. i en måned 30 dage efter at de i punkt 9 anførte betingelser er opfyldte.

Arealet henligger for købers regning og risiko fra overtagelsesdagen. Køber overtager i øvrigt arealet som det henligger på overtagelsesdagen.

OMKOSTNINGER SOM SKAL BETALES AF KØBER

Køber betaler den tinglysningsafgift, som skal betales i forbindelse med tinglysning af skødet.

Køber betaler udgifter til de rids, som tinglysning af skøde samt de i punkt 8 og 9 nævnte deklarationer forudsætter.

Køber betaler den tinglysningsafgift, som er forbundet med tinglysning af skøde og de i punkt 8 og 9 nævnte deklarationer.

Køber betaler udgifter til egne rådgivere og købesummens finansiering.

AREALETS PLANMÆSSIGE STATUS

Arealet ikke lokalplanlagt. Iht. kommuneplanramme 32RE07 ligger arealet indenfor en rekreativ ramme. Køber er bekendt med, at arealet som følge heraf skal friholdes for bygningsanlæg, se i øvrigt punkt 7.

I forhold til arealets anvendelse henvises i øvrigt til punkt 9.

KØBER SKAL FJERNE BYGNINGER PÅ AREALET

Køber er bekendt med, at en tidligere ejer af Vandværksvej 34 har opført mindre bygninger på arealet. Ved underskrift af nærværende aftale forpligter køber sig til at fjerne disse bygninger senest 3 måneder efter overtagelses-dagen. De hermed forbundne omkostninger betales af køber.

Skulle køber ikke fjerne bygningerne indenfor den anførte frist, vil sælger kunne vælge at fjerne disse for købers regning. Ved underskrift af aftalen giver køber sælger tilladelse til at sælger om nødvendigt kan fjerne bygningerne efter overtagelsesdagen.

SÆLGER SKAL SIKRES ADGANG TIL SKOV

På aftale tidspunktet udgør arealet en del af en større sammenhængende skov, som tilhører sælger. Køber er forpligtet til at sikre sælger adgang den matrikel, som arealet udstykkes fra

Adgangen forudsætter færdselsret ad den grusvej som går fra Vandværksvej og frem til Vandværksvej 34. Denne grusvej er placeret på Skovvej 26. Køber skal derfor sikre, at ejerne af denne ejendom vil meddele sælger tilladelse til færdsel til fri, og vederlagsfri færdsel ad grusvejen frem til Vandværksvej 34.

Adgang til arealet forudsætter ligeledes færdsel henover Vandværksvej 34. Køber er ligeledes forpligtet til at sikre, at ejerne af denne ejendom meddeler sælger tilladelse fri og vederlagsfri til færdsel over denne ejendom og frem til den del af matr.nr. 10l Egebjerg By Egebjerg som sælger fortsat ejer.

SÆRLIGE BEGRÆNSNINGER I KØBERS ANVENDELSE AF AREALET - TILLÆGSKØBESUM

Købesummen er fastlagt under hensyntagen til at anvendelsen af arealet er underlagt nedenstående begrænsninger. Køber accepterer derfor tinglysning af deklaration som medfører følgende forpligtelser for køber:

Arealet skal sammenlægges med købers ejendom og må alene anvendes som pryd – og nyttehave.

Arealet må ikke bebygges.

Arealet må ikke indgå i beregningen af bebyggelsesprocenten for købers ejendom.

Arealet må ikke udstykkes.

Køber er forpligtet til at betale tillægskøbesum, hvis køber skulle få dispensation i forhold til de begrænsninger, som fremgår af deklarationen. Tillægskøbesummen opgøres på de i deklarationen anførte vilkår.

SÆLGERS OPLYSNINGER OM AREALET

Arealet udgør en del af en større skovparcel. Sælger oplyser, at der i sælgers ejertid

ikke er sket forurening af arealet. Køber har som bilag 3 modtaget kopi af jordforureningsattest for den matrikel arealet udstykkes fra.

ikke er konstateret forurening eller nedgravede effekter på arealet.

ikke er foretaget arkæologiske undersøgelser af arealet.

ikke er konstateret fortidsminder på arealet.

ANSVARSFRASKRIVELSE

Sælger har meddelt køber de oplysninger, som sælger er bekendt med i forhold til arealet.

Sælger påtager sig intet ansvar i forhold til de tab eller gener køber måtte opleve som følge af arealets forhold.

Uanset karakteren af sådanne forhold, kan køber ikke holde sælger erstatningsansvarlig eller kræve forholdsmæssigt afslag i købesummen. Køber vil derudover heller ikke kunne hæve købsaftalen.

Parterne er enige om at købesummen er fastsat under hensyntagen til sælgers ansvarsfraskrivelse.

SERVITUTTER OG UTINGLYSTE RETTIGHEDER

Køber har modtaget kopi af tingbogsattest for den matrikel arealet udstykkes fra. Ved underskrift af aftalen acceptere køber de servitutter, som måtte være tinglyst på arealet efter, at den matrikulære berigtigelse er gennemført.

Køber er bekendt med, at der er tinglyst to servitutter på arealet som forhindrer udstykning samt videresalg. Sælgers underskrift af aftalen er betinget af at servitut tinglyst den 17. maj 2006 og 21. juni 2007 aflyses af tingbogen. Sælger anmoder den påtaleberettigede herom umiddelbart efter sælgers underskrift af aftalen.

OFFENTLIG VURDERING – SKATTER – AFGIFTER

Arealet er ikke selvstændigt vurderet på aftaletidspunktet. Efter sammenlægning med købers ejendom vil arealet indgå i den fremtidige offentlige vurdering af købers ejendom. Køber er i forhold til sælger forpligtet til at acceptere fremtidige vurderinger af købers ejendom samt de skatter og afgifter, som måtte blive pålagt ejendommen.

Køber betaler de skatter og afgifter, som påhviler arealet fra overtagelses-dagen.

VÆRDIERKLÆRING TIL BRUG FOR BEREGNING AF TINGLYSNINGAFGIFT

Hvis arealet ikke er selvstændigt vurderet på tidspunktet for anmeldelse af skødet, erklærer parterne, at købesummen svarer til arealets værdi. Tinglysningsafgiften beregnes af købesummen ekskl. moms.

MOMS AF KØBESUMMEN

Som det fremgår af punkt 8, er arealet underlagt sådanne klausuler, at parterne ikke forventer at arealet vil kunne bebygges. Som følge heraf er købesummen ikke tillagt moms.

I det omfang SKAT vurderer, at købesummen skal tillægges moms, vil køber være forpligtet til at betale momsbeløbet ved sælgers påkrav. Beløbet betales i givet fald ud over den i punkt 2 anførte købesum.

JURIDISK OG ØKONOMISK RÅDGIVNING

Hvis sælger godkender købers tilbud, er køber forpligtet til at købe arealet på de i aftalen anførte vilkår. Derfor opfodrer sælger køber til at søge såvel økonomisk som juridisk rådgivning inden underskrift af tilbuddet.

Køber afholder udgifter til egne rådgivere.

BETINGELSER

Fra sælgers side er aftalen betinget af følgende:

At købesummen rettidigt overføres til sælgers konto-

At servitutter tinglyst den 17. maj 2006og 9. maj 2007 aflyses af tingbogen.

At arealet matrikulært sammenlægges med køberens ejendom.

UNDERSKRIFTER

Aftalen underskrives af køber eller af den/de for køber tegningsberettigede personer.

Aftalen underskrives på vegne af sælger iht. den af Byrådet for Horsens Kommune godkendte delegationsplan.

Som køber:

, den	2026	, den 2026

-------------------------------	-------------------------------------

Som sælger:

, den	2026	, den 2026

-------------------------------------	------------------------------------